text: Byggeri i Vejle kan gå udover Fredericia
  18 juli 2011 kl. 18.40
  Socialdemokraterne i Fredericia frygter, at Fredericia sygehus lukkes.
  Regionsrådets planer om et nyt psykiatrisk hospital i Vejle vækker bekymring hos socialdemokraterne i Fredericia.
  Den borgerlige del af Regionsrådet har nemlig - i forbindelse med byggeriet i Vejle - udsendt et sparekatalog, hvori nogle funktioner på Fredericia sygehus foreslåes flyttet.
  - En flytning af funktioner fra Fredericias sygehus vil medføre, at en total lukning er kommet meget tætter på, siger Jens Ole Juhler, der er formand for socialdemokraterne i Fredericia.
  Socialdemokraterne i Fredericia har derfor rettet en henvendelse til regionsrådet.
  